18.1.22

אל חנן

מנהל קהילה

שלום רב.

הנדון: **הסבת חדרי מרכז המשק והמזכירה (שבמבנה המועדון) למרכז שימור בנושא"תולדות כפר מנחם".**

רקע: במסגרת חגיגות ה-80 הוקמה בחדרים אלה תצוגה של אביזרים ופריטים שליוו את חיי הקיבוץ מהיווסדו ועד ימינו אלה. התצוגה היוותה מקום מפגש והפעלה לילדי מערכת החינוך (גנים וחינוך חברתי) וכן למשפחות (סבים, הורים וילדים שבאו לראות, לשמוע סיפורים ולחוות...) אירועי ה-80 עברו ובעקבת פניה של צוות ברו"ש (בריאות, רווחה ושיקום) התבקשנו לפנות את החדרים על מנת שישמשו מקום מפגש לאוכלוסיה ותיקה. בפועל, פעילות אותה אוכלוסיה קיבלה אופי אחר והחדרים נותרו שוממים. הרצון לחזור ולהפעיל את החדרים כמקום קבוע לתערוכות, תצוגת פריטים מהעבר ואפשרות לפעילויות עבור הציבור הרחב לא כבה והמשיך להתקיים כל הזמן. לאחרונה התגבש צוות, המעוניין מאוד לחזור ולהפעיל את המקום. נכון לכרגע, הבנו שהחדרים הנ"ל יועדו כחדרים לאיחסון כביסת החברים, עד השלמת התקנת המכבסה החדשה.

אנחנו מבקשות , שכאשר יתפנו החדרים מיעודם הנוכחי (או אולי ימצא לכביסה מקום אחר...) נקבל לאחריותינו את המקום ונוכל ליצור בשני החדרים מרכז שיתמקד בשימור העבר והנחלתו לכלל תושבי כפר מנחם.

נשמח להיפגש ולשוחח איתך בנושא.

בברכה

ליאורה בן חורין, איריס אקוקה, אוכמה אבירם.